**AGJENDA E KONTRATËS SOCIALE**

**pËR KOMUNËN E GRAÇANICËs**

**Hyrje**

Komuna e Graçanicës dhe qytetarët e saj zotohen se do të zbatojnë Agjendën e Kontratës Sociale të rënë dakord nga përfaqësuesit e të dyja palëve për të përmirësuar komunikimin dhe bashkëpunimin ndërmjet qytetarëve dhe zyrtarëve komunal.

Qëllimet e Agjendes janë:

* Të mbështetet bashkëpunimi i hapur, i ndershëm dhe kuptimplotë ndërmjet zyrtarëve komunal dhe qytetarëve për zgjidhjen e çështjeve të banorëve.
* Të ndihmohen qytetarët dhe zyrtarët komunalë që të kuptojnë më mirë përgjegjësitë dhe kontributin e njëri–tjetrit.
* Të inkurajohet respekti për shumëllojshmërinë e përvojave dhe mendimeve ndërmjet qytetarëve dhe zyrtarëve komunal.
* Të ndërtohet besimi ndërmjet qytetarëve dhe zyrtarëve komunalë.

**ÇËSHTJET E KOMUNITETIT QË DO TË TRAJTOHEN BASHKËRISHT NGA QYTETARËT DHE ZYRTARëT E KOMUNËS**

|  |  |  |
| --- | --- | --- |
| **Çështja 1: Vendkalime më të sigurta për këmbësorë dhe të ndriçuara si dhe vendosja e ulëseve përgjatë trotuareve në vendet kyçe** | | |
| Përshkrimi i çështjes: Siguria e këmbësorëve në rrugët e Graçanicës u konsiderua si një nga prioritetet kryesore nga përfaqësuesit e komunitetit. Sidomos, rrugët janë të rrezikshme për qytetarët e komunës, gjatë natës. Rrugët në Graçanicë gjithashtu kanë tendencë të kenë trafikun e rënduar, pasi që ndodhet mes dy qyteteve të mëdha të Kosovës – Prishtinës dhe Gjilanit. Për më tepër, përfaqësuesit e komunitetit gjatë diskutimeve me zyrtarët komunal shprehën nevojën që trotuaret të kenë stola/ulëse për këmbësorët për të pushuar gjatë ecjes së tyre rreth qytetit dhe për të inkurajuar kalimin e rrugëve vetëm në kalimet për këmbësorë. Qytetarët kërkuan që komuna të sigurojë vendkalime të sigurta për këmbësorët, të ndriçuara mirë në mënyrë që automjetet të mund të shohin nga distanca. Garantimi i sigurisë së rrugëve dhe shtimi i ulëseve në vendet kyçe do t’u mundësonte banorëve të ecin pa u rrezikuar nga trafiku që qarkullon. Këto përmirësime jo vetëm që adresojnë shqetësimet e menjëhershme për sigurinë, por gjithashtu promovojnë një mjedis miqësor për këmbësorët duke e vënë në prioritet mbrojtjen dhe mirëqenien e banorëve ndërkohë që inkurajojnë ecjen. | | |
| **Synimi:** Synimi i kësaj iniciative është që qytetarët dhe zyrtarët komunal të sigurojnë vendkalime më të sigurta për këmbësorët dhe të rrisin disponueshmërinë e hapësirave për tu ulur/pushuar përgjatë trotuareve, duke rritur sigurinë dhe komoditetin për banorët e komunës. | | |
| **Grupet e ndikuara:** Qytetarët e Graçanicës, veçanërisht të moshuarit dhe fëmijët, vozitësit që kalojnë përmes komunës së Graçanicës. | | |
| **Hapi 1: Krijimi i grupit punues** | **Përgjegjësia** | **Afati kohor** |
| * Drejtoria e Urbanizmit fton drejtoritë përkatëse dhe aktivistët e komunitetit për të formuar grupin punues që do të merret me çështjen në fjalë; * Drejtoria e Urbanizmit emëron zyrtarin komunal për të punuar më intenzivisht me grupet e komunitetit për të trajtuar këtë kërkesë. | * Drejtoria e Urbanizmit * Drejtoria e Shërbimeve Publike * Zyra për Informim * Përfaqësuesit e komunitetit | janar 2025 |
| **Hapi 2: Identifikimi i vendeve të mundshme për vendkalimet e ndriçuara të këmbësorëve dhe hapësirave për ulëse** | **Përgjegjësia** | **Afati kohor** |
| * Grupi punues realizon një vizitë në terren në disa nga rrugët dhe trotuaret më të frekuentuara; * Hartimi i listës paraprake të lokacioneve për vendkalimet e ndriçuara të këmbësorëve dhe ulëseve. | * Grupi punues | shkurt 2025 |
| **Hapi 3: Përgatitja e planit konceptual** | **Përgjegjësia** | **Afati kohor** |
| * Drejtoria e Urbanizmit përgatit planin konceptual për vendkalimet e propozuara për këmbësorë dhe lokacionin e ulëseve ​dhe ia dërgon grupit punues, përfaqësuesve të komunitetit të zonave të prekura për të dhënat/komentet e tyre; * Përfaqësuesit e komunitetit japin të dhëna për planin konceptual * Drejtoria e Urbanizmit finalizon planin konceptual dhe përgatitë paramasën dhe parallogarinë. | * Drejtoria e Urbanizmit * Përfaqësuesit e komunitetit | mars 2025 |
| **Hapi 4: Monitorimi i zbatimit të projektit për sigurinë e rrugëve dhe trotuareve** | **Përgjegjësia** | **Afati kohor** |
| * Përfaqësuesit e komunitetit realizojnë vizita në terren për të monitoruar zbatimin e planit konceptual gjatë menaxhimit të kontratës. | * Përfaqësuesit e komunitetit | maj – korrik 2025 |
| * Komuna cakton një menaxher kontrate i cili do t'i raportojë edhe grupeve punuese. | * Drejtoria e Urbanizmit | gusht 2025 |

|  |  |  |
| --- | --- | --- |
| **Çështja 2: Tabela digjitale informuese në komunitete për të përmirësuar komunikimin publik** | | |
| **Përshkrimi i çështjes:** Përfaqësuesit e komunitetit shprehën nevojën për tabela informative digjitale në komunë. Këto tabela informuese do të shërbenin për: 1) shpalljen e aktiviteteve të rëndësishme që do të mbahen në komunë; 2) të lehtësojë ndërveprimin dhe komunikimin në dy gjuhët zyrtare (serbe dhe shqipe); 3) të përforcojë fushatat ndërgjegjësuese për shërbimet publike duke përfshirë shërbimet shëndetësore dhe sociale; 4) rritja e transparencës dhe llogaridhënies duke informuar publikun për buxhetin, shpenzimet, etj.; dhe 5) jep udhëzime për vende dhe institucione të rëndësishme. Tabelat e informacionit elektronik u konsideruan si mjete të rëndësishme komunikimi dhe një qasje për qytetarët e zakonshëm për të ndërvepruar me institucionet e tyre komunale. Për më tepër, pajisja e komuniteteve me borde të tilla jo vetëm që do të modernizonte kanalet e komunikimit të komunës, por gjithashtu do të rriste qasjen e përgjithshme dhe përfshirjen e shërbimeve komunale për të gjithë banorët. | | |
| **Synimi:** Synimi i kësaj inicitive është fuqizimi i komunikimit dhe transparencës duke rritur ndërveprimin dhe ndërgjegjësimin publik mbi aktivitetet dhe shërbimet komunale si dhe nxitja e një ndërveprimi kuptimplotë ndërmjet qytetarëve dhe komunës. | | |
| **Grupet e ndikuara:** Komuniteti i Graçanicës; qytetarët që përfitojnë nga shërbimet komunale dhe zyrtarët komunal që synojnë përmirësimin e transparencës dhe angazhimit qytetar. | | |
| **Hapi 1: Krijimi i grupit punues** | **Përgjegjësia** | **Afati kohor** |
| * Krijimi i grupit punues për të trajtuar këtë kërkesë të komunitetit * Takimi i parë i grupit punues i ftuar nga Drejtoria e Shërbimeve Publike për të diskutuar lidhur me vizitat në terren; | * Drejtoria e Shërbimeve Publike * Zyra e Komunikimit me Publikun * Kryetarët e Këshillave Lokal * Aktivistët e komunitetit | janar 2025​ |
| **Hapi 2: Identifikimi i lokacioneve për vendosjen e tabelave informative elektronike** | **Përgjegjësia** | **Afati kohor** |
| * Dalja në terren e grupit punues për të vizituar komunitetet dhe lokacionet për vendosjen e tabelave. * Takimi i dytë i grupit punues për të diskutuar për lokacionet e mundshme në bazë të vizitës në terren | * Grupi punues | shkurt 2025 |
| **Hapi 3:Hartimi planit konceptual** | **Përgjegjësia** | **Afati kohor** |
| * Drejtoria e Shërbimeve Publike harton një plan konceptual në bazë të diskutimeve dhe të dhënave të grupit punuese | * Drejtoria e Shërbimeve Publike | mars 2025 |
| **Hapi 4:** **Prokurimi dhe instalimet** | **Përgjegjësia** | **Afati kohor** |
| * Përgatiten specifikimet teknike për prokurimin e tabelave informative elektronike, numri i të cilave përcaktohet bazuar në fondet e disponueshme. * Komuna siguron furnizimin me energji elektrike dhe lidhjet tjera të nevojshme. | * Drejtoria e Shërbimeve Publike | prill - korrik 2025 |
| **Hapi 5: Testimi i fushatës së parë të njoftimeve publike** | **Përgjegjësia** | **Afati kohor** |
| * Komuna organizon një fushatë publike për testimin e tabelave elektronike; * Grupet e komunitetit monitorojnë fushatën publike. | * Zyra për Informim Publik * Aktivistët e komunitetit | gusht - shtator 2025 |

**ANGAZHIMET PËR PËRMIRËSIMIN E PRAKTIKAVE TË PJESËMARRJES**

|  |  |  |  |
| --- | --- | --- | --- |
| **Procesi gjithëpërfshirës i hartimit të buxhetit** | | | |
| **Qëllimi:** Avancimi i seancave dëgjimore për buxhet që të jenë më interaktive, tërheqëse për qytetarët dhe lehtësisht të qasshme për të gjitha grupet. | | | |
| **Seancat dëgjimore për buxhetin** | | **Përgjegjësia** | **Afati kohor** |
| * Organizohen seanca gjithëpërfshirëse dëgjimore për buxhet për të siguruar që grupe të ndryshme të angazhohen në diskutime. Disa nga aktivitetet e planifikuara: * Angazhohen kanale të ndryshme të mediave sociale për të promovuar seancat dëgjimore për buxhetin; * Ftohen përfaqësuesit e komunitetit përmes thirrjeve personale telefonike në konsultimet publike; | | * Zyra për Informim Publik * Drejtoria për Buxhetit dhe Financa * 3 * ………………….000 | mars 2025 |
| * Zgjidhen vende të qasshme për konsultime publike për të siguruar që personat me aftësi të kufizuara të kenë mundesi të marrin pjesë; | | * Zyra e Kryetarit | mars 2025 |
| * Synohen grupet më pak të përfaqësuara, duke përfshirë komunitetin joshumicë, grupet e pafavorizuara ekonomikisht dhe njerëzit me aftësi të kufizuara për t'i informuar ata për procesin e konsultimit publik dhe për t'i inkurajuar që të marrin pjesë; | | * Zyra e Kryetarit | mars 2025 |
| * Të sigurojë lehtësimin e procesit të takimeve në mënyrë që qytetarët të inkurajohen të bëjnë pyetje dhe të jenë pjesë e diskutimeve; | | * Zyra për Informim Publik | prill - maj 2025 |
| * Inkurajohen rrjetet e të gjitha grupeve të komunitetit që të marrin pjesë në buxhetimin me pjesëmarrje dhe seancat dëgjimore për buxhet. | | * Aktivistët dhe Këshillat Lokal | prill - maj 2025 |

|  |
| --- |
| **Fuqizimi i rolit të Këshillave Lokal** |
| **Qëllimi:** Këshilli lokal gjithëpërfshirës i aftë për përfaqësim të fuqishëm, komunikim dhe mobilizim të kërkesave të banorëve të lagjeve të tyre |

|  |  |  |  |
| --- | --- | --- | --- |
| **Takime tremujore me Kryetarët e Këshillave Lokal për planet dhe projektet e komunës** | **Përgjegjësia** | **Afati kohor** |  |
| * Komuna organizon seanca informuese me Kryetarët e Këshillave Lokal për të mobilizuar më mirë komunitetin e tyre dhe për të adresuar kërkesat e komunitetit; * Kryetarët e Këshillave Lokal inkurajojnë anëtarët e tjerë, veçanërisht gratë dhe të rinjtë që të marrin pjesë në mënyrë aktive në takime. | * Koordinatori komunal për Këshillat Lokal (Drejtoria e Administratës). | mars 2025  qershor 2025  shtator 2025  dhjetor 2025 |  |
| **Promovimi i pjesëmarrjes më të madhe të grave dhe të rinjve në strukturat e Këshillave Lokal** | **Përgjegjësia** | **Afati kohor** |  |
| * Kryetarët e Këshillave Lokal organizojnë seanca informuese me gra dhe të rinjë për të inkurajuar përfshirjen më të madhe në takimet e Këshillave Lokal; * Fushata publike “Përhape fjalën” e synuar për gra dhe të rinjtë veçanërisht në zonat rurale për t'i inkurajuar që të bëhen pjesë e strukturave vendimmarrëse të Këshillave Lokal. * Këshillat lokal hartojnë listën nevojave të qytetarëve pas seancave informuese me gra dhe të rinj. | * Kryetarët e Këshillave Lokal | mars 2025  qershor 2025  shtator 2025  dhjetor 2025 |  |

*Agjenda e Kontratës Sociale është hartuar dhe miratuar nga zyrtarët e Komunës së Graçanicës dhe përfaqësuesit e komunitetit në një proces të lehtësuar dhe mbështetur nga Aktiviteti i Kontratës Sociale të USAID-it gjatë periudhës tetor – dhjetor 2024.*

*Zyrtarët komunalë dhe përfaqësuesit e grupeve qytetare dhe grupeve të prekura zotohen se do t’i zbatojnë veprimet e lartpërmendura brenda një periudhe prej 18 muajsh. Zyrtarët komunalë dhe grupet e qytetarëve zotohen të takohen në baza tremujore për të monitoruar ecurinë e kësaj Agjende të Kontratës Sociale.*